De norske Bokklubbene AS
Store norske leksikon,Samfunn,Medier,Forlagsdrift
De norske Bokklubbene AS er et selskap med en rekke bokklubber. Selskapet ble opprettet i 1961 av forlagene Aschehoug og Gyldendal som Den norske Bokklubben. Dette etter mønster av lignende tiltak i andre land. De norske Bokklubbene har to hovedforretningsområder – bokklubbene og nettbokhandelen Bokkilden.
De norske Bokklubbene startet nettbokhandelen mao.no i 2001, men slo i 2005 denne sammen med Bokkilden, som de overtok fra Schibsted.Den største av bokklubbene er Bokklubben Nye Bøker (lansert 1976); de andre er Krim og Spenning, Bokklubben Barn, Den norske Bokklubben, Bokklubben Fakta, Bokklubben Ungdom, Lydbokklubben, Bokklubben Villmarksliv.Driftsinntektene i 2017 utgjorde 218 millioner kroner mot 242 millioner året før. Driftsresultatet var i 2017 på 7,4 millioner.De norske Bokklubbenes eies i dag av forlagene Gyldendal med 48,5 prosent, Aschehoug med 45,5 prosent, Oktober Forlag med 3,0 prosent og Pax Forlag med 3,0 prosent.Administrerende direktører har vært Henrik P. Thommessen (1961-64), Knut Torvald Giæver (1964-91), Kristenn Einarsson (1991-2010).Kari Møller er administrerende direktør fra 2011. Styrets leder er Mads Nygaard. Eksterne lenker De norske Bokklubbene